Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický B2, francúzsky B1

2. Zahraničná pracovná cesta (ZPC):
Štát, mesto: Varšava, Poľská republika
Vykonaná v dňoch: 9. – 11. 2. 2011
Názov prijímajúcej organizácie: (v prípade konferencie nevypĺňať)

Účel cesty: medzinárodný seminár TRENDS IN PERFORMANCE SINCE 2000. International Launch of PISA 2009 Results
Spôsob financovania: z rozpočtu NÚCEM 

3. Rámcový program pobytu:
9. 2. 2011  	transport Bratislava – Varšava, odchod z pracoviska: 12:00, odlet: 13:45, prílet 15:20, transport do hotela taxíkom, príchod do hotela 17:00

10. 2. 2011 	účasť na konferencii
10:00-11:00	Registrácia účastníkov
11.00-11:30	Príhovory
11:30-12:30	I. Blok prednášok 
12:30-12:45	Diskusia
12:45-14:00	Prestávka
14:00-16:00	II. Blok prednášok:
16:00-17:00 	Diskusia, ukončenie seminára

11. 2. 2011 	transport Varšava – Bratislava (plánovaný odlet 11:40, let bol zrušený), náhradný let Varšava – Praha, Praha – Bratislava, prílet do Bratislavy 18:05

4. Stručný priebeh rokovaní:
Konferencia bola venovaná výsledkom  poľských žiakov v štúdii PISA 2009. V prezentáciách boli podrobne porovnané výsledky v štúdii PISA od roku 2000, prezentované boli viaceré faktory, ktoré ovplyvnili postupné zlepšovanie poľských žiakov v tejto štúdii. Súčasne vystúpili zástupcovia iných krajín (Maďarsko, Portugalsko, Nemecko), ktoré tiež zaznamenali zlepšenie výsledkov v štúdii, pričom tiež prezentovali možné dôvody tohto pozitívneho trendu. 
Príhovory: 
-	Ms. Katarzyna Hall, Ministerka školstva Poľskej republiky
-	Mr. Michał Boni, člen Rady ministrov 
-	Mr. Michał Federowicz, riaditeľ Inštitútu pre výskum vo vzdelávaní, Poľsko
I.	Blok prednášok:
-	Výsledky PISA 2009 – Mr. Andreas Schleicher, OECD 
-	Learning Trends: Changes in student performance since 2000 – Mr. Maciej Jakubowski, OECD 
II. Blok prednášok:
- 	Understanding the PISA results in Poland (filmovy dokument pripravený Pearson Foundation)
- 	Mr. Michał Federowicz, Inštitút pre výskum vo vzdelávaní (IBE), Poľsko 
- 	Ms. Nina Jude, Institute for International Educational Research (DIPF), Nemecko
- 	Mr. Gabor Halasz, ELTE University Budapest, Maďarsko
- 	Mr. Carlos Pinto Ferreira, riaditeľ Oddelenia štatistiky a plánovania Ministerstva školstva, Portugalsko

5. Odporúčané závery:
Všetci zúčastnení medzi najdôležitejšími faktormi, ktoré výrazne ovplyvnili zvýšenú úspešnosť žiakov v štúdii PISA uviedli obsahovú reformu vzdelávania, zmeny v systéme vzdelávania (napr. predĺženie povinnej školskej dochádzky), podpora zvýšenia statusu učiteľa (školenia), podpora škôl so slabšími výsledkami (napr. spoluprácou so školami s výbornými výsledkami, dodanie učebníc bezplatne, cielené školenia pre učiteľov týchto škôl). Súčasne uviedli, že v školstve je nutné dodržať kontinuitu reforiem, ktorých pozitívne výsledky sa dostavia až po 10 rokoch. 

6. Prehľad prinesenej dokumentácie a miesto jej uloženia:
- Informačné brožúry: Note from Polish PISA Team, PISA 2009 Results: executive summary, OECD Work on Education – uložené u mňa
- organizátori prisľúbili zaslať elektronické prepisy prednášok e-mailom

7. Osobitne vyhotovený očakávaný prínos ZPC:
Z informácií získaných počas konferencie vyplýva, že bude prospešné, keď pracovníci NÚCEM vykonajú pracovnú návštevu v obdobnej inštitúcii v Poľsku. V zmysle záverov konferencie budeme informovať aj zástupcov Ministerstva školstva, vedy, výskumu a športu v rámci pracovných skupín podieľajúcich sa na príprave koncepcie a kvality vzdelávania.

8. Spôsob zverejnenia výsledkov ZPC, prenos získaných informácií
Informovanie interných zamestnancov NÚCEM na internej porade o obsahu konferencie a odporúčania pre jednotlivé oddelenia vyplývajúce zo záverov konferencie.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Dátum:15. 2. 2011

Správu schválil: RNDr. Miroslav Repovský